**การดูแลผู้พิการทางร่างกายรู้ไว้สักนิด ช่วยผู้พิการได้**

**หลักปฏิบัติดังต่อไปนี้ช่วยให้คุณสามารถปฏิบัติตนต่อผู้พิการทางร่างกายได้อย่างถูกต้องเหมาะสม**

**** 1. ไม่เคลื่อนย้ายสิ่งของของคนพิการ โดยเฉพาะอุปกรณ์เครื่องช่วยคนพิการ เช่น เครื่องช่วยเดิน ไม้ค้ำยัน ไม้เท้า เก้าอี้เข็น เป็นต้น ทั้งนี้ หากจำเป็นต้องเคลื่อนย้าย ให้ถามก่อนเสมอว่าจะให้เคลื่อนย้ายหรือนำไปวางที่ใด

**การใช้เก้าอี้เข็นควรมีหลักปฏิบัติ ดังนี้**

 2. วิธีใช้เก้าอี้เข็น ให้กางที่รองนั่ง ดึงที่วางแขนหรือด้านข้างทั้ง 2 ด้านของเก้าอี้เพื่อให้ที่รองนั่งกางออก เมื่อต้องการเก็บ ให้ดึงส่วนกลางของที่รองนั่งพับขึ้น แล้วดึงด้านข้างของเก้าอี้มาชิดกัน

 2.1 วิธีล็อกล้อเก้าอี้เข็นเมื่อคนพิการนั่งเก้าอี้เข็นต้องการหยุดการเดินทางควรช่วยล็อกล้อของเก้าอี้เข็น โดยปรับที่ล็อกซึ่งอยู่ใกล้กับล้อทั้ง 2 ข้าง

 2.2 วิธีเข็นเก้าอี้เข็น ให้จับที่คันจับ หรือมือจับของเก้าอี้เข็นทั้ง 2 ข้าง ซึ่งอยู่ทางด้านบนของพนักเก้าอี้ด้านหลังของคนพิการ และเข็นไปข้างหน้าอย่างมั่นคง ในอัตราเร็วสม่ำเสมอ ไม่เร็วหรือช้าจนเกินไป สำหรับการเข็นลงทางลาด หากคนพิการไม่แข็งแรงหรือไม่สามารถพยุงตัวให้มั่นคงได้ ให้เข็นโดยให้คนเข็นเดินหันหลังลงทางลาด และดึงเก้าอี้เข็นตามลงมาเพื่อป้องกันไม่ให้หล่นจากเก้าอี้ โดยเฉพาะคนพิการที่ไม่มีสายรัดตัวให้ติดกับเก้าอี้หากจำเป็นต้องเดินหันหน้าลง ให้ใช้มือหนึ่งประคองหน้าอกคนพิการไว้ เพื่อไม่ให้ล้ม ในกรณีที่ต้องเข็นในที่ขรุขระ ให้ยกล้อหน้าขึ้นด้วยการเหยียบแท่งเหล็กใต้เก้าอี้ด้านหลัง พร้อมกับการยกล้อหน้าขึ้นและเข็นไปตลอดทางขรุขระ สำหรับการเข็นขึ้นทางเท้าหรือทางต่างระดับ ให้ยกล้อหน้าขึ้นไปก่อนด้วยการเหยียบแท่งเหล็กใต้เก้าอี้ด้านหลัง แล้วยกล้อหลังตามขึ้นไป การเข็นลงทางเท้าหรือทางต่างระดับ ใช้วิธีให้คนเข็นเดินหันหลังลงจากทางต่างระดับพร้อมกับดึงล้อหลังลงก่อน แล้วจึงดึงล้อหน้าตาลงมา

 2.3 วิธียกเก้าอี้เข็น การยกเก้าอี้เข็นขึ้น-ลงบันได หรือข้ามสิ่งกีดขวาง ควรใช้คน 2-4 คน โดยจับที่ด้านข้างของเก้าอี้เข็นข้างละ 1 คน และจับที่มือจับของเก้าอี้เข็นทางด้านหลังของเก้าอี้อีก 1 คน

**** 3. การใช้ไม้ค้ำยันและไม้เท้าควรมีหลักปฏิบัติ ดังนี้คนพิการที่ใช้ไม้ค้ำยันหรือไม้เท้าส่วนใหญ่สามารถเดินได้ด้วยตนเอง ยกเว้น ถ้าทางเดินขรุขระหรือลื่น ผู้ดูแลควรเดินตามหลังใกล้ๆ เพื่อคอยเฝ้าระวังและเข้าช่วยทันทีหากคนพิการเดินไม่มั่นคง นอกจากนี้ เมื่อต้องขึ้นบันได คนพิการบางคนสะดวกในการจับราวบันไดเดินขึ้นไปเอง ดังนั้น ผู้ดูแลควรช่วยรับไม้ค้ำยันหรือไม้เท้ามาถือและเดินตามไปส่งไม้เท้าหรือไม้ค้ำยันให้เมื่อขึ้นบันไดเรียบร้อยแล้ว

**** 4. วิธีเคลื่อนย้ายคนพิการ ต้องยกคนพิการและเคลื่อนย้ายตามวิธีที่คนพิการหรือผู้ดูแลคนพิการแนะนำเท่านั้น เนื่องจากการเคลื่อนย้ายคนพิการอย่างไม่ถูกวิธี อาจก่อให้เกิดอันตรายได้มาก ทั้งนี้ การเคลื่อนย้าย อาจใช้คนเพียง 2 คน โดยยกเก้าอี้เข็นที่ด้านหน้าและด้านหลังด้านละ 1 คน

 5. การช่วยคนพิการด้านร่างกายระหว่างรับประทานอาหารมีหลักปฏิบัติ ดังนี้

 5.1 ถ้าคนพิการมองไม่เห็นอาหาร ให้บอกว่ามีอาหารอะไรบ้าง

 5.2 ในกรณีที่คนพิการไม่สามารถตักอาหารด้วยตนเองได้ ให้ช่วยยกจากอาหารให้คนพิการตักหรือช่วยตักอาหารให้

 5.3 หากคนพิการไม่สามารถตัดหรือแบ่งอาหารเป็นชิ้นเล็กๆ ได้ควรช่วยเหลือ

 5.4 หากคนพิการไม่สะดวกที่จะตักอาหารใส่ปาก ควรช่วยป้อนอาหารให้ โดยควรใช้วิธีตามที่คนพิการหรือผู้คุ้นเคยกับคนพิการแนะนำ

 6. ควรช่วยเหลือคนพิการด้านร่างกายให้สามารถเข้าถึง และใช้ประโยชน์จากข้อมูลข่าวสาร ได้อย่างเท่าเทียมกับคนทั่วไปได้ เช่น ช่วยอ่านหนังสือ เอกสาร บทความ หรือข้อมูลต่างๆ ให้ฟัง ติดป้ายประกาศต่างๆ ให้อยู่ในระดับที่คนพิการนั่งเก้าอี้เข็นอ่านได้สะดวกชัดเจน เป็นต้น

 7. พูดคุยกับคนพิการด้วยวิธีการที่เหมาะสม ในกรณีที่คนพิการมีปัญหาในการพูด เช่น ศีรษะเอียง ปากเบี้ยว มีปัญหาในการพูด พูดช้า หรือพูดไม่ชัด ควรปฏิบัติดังนี้

 7.1 ยืนตรงหน้าคนพิการทุกครั้งก่อนการทักทายหรือพูดคุย

 7.2 พูดทักทายหรือสนทนากับคนพิการด้วยภาษาธรรมดาและน้ำเสียงปกติ

 7.3 พยายามเข้าใจสิ่งที่คนพิการพูด และฟังจนพูดจบ ไม่ควรแย่งพูดหรือพูดแซง

 7.4 ช่วยอุดหนุน ผลิตภัณฑ์และบริการของคนพิการ รวมทั้งรับคนพิการเข้าทำงานตามความสามารถ

 7.5 ช่วยส่งเสริมการปรับสภาพแวดล้อมให้คนพิการสามารถเข้าถึงและใช้ประโยชน์ได้ โดยมีสิ่งอำนวยความสะดวกที่เหมาะสมในสภาพแวดล้อมต่างๆ เช่น ทางลาด ราวจับ ลิฟต์ เบรลล์บล็อกสำหรับผู้พิการทางสายตา เป็นต้น

 7.6 ให้ความช่วยเหลืออื่นๆ ตามที่คนพิการหรือผู้ดูแลคนพิการด้านร่างกายร้องขอ

 **ด้วยความปรารถนาดีจาก.........**

 **งามชุมชนและสวัสดิการสังคม.....อบต.เสมาใหญ่**

****

สิทธิประโยชน์คนพิการควรได้รับ

 สิทธิประโยชน์คนพิการควรได้รับ สอบถามขอมูลไดที่งานสวัสดิการองค์การบริหารส่วนตำบลเสมาใหญ่ โทร.044-976218 เอกสารประชาสัมพันธ์สิทธิประโยชน์ของคนพิการ งานสวัสดิการและสังคมตําบลเสมาใหญ่ อําเภอบัวใหญ่ จังหวัดนครราชสีมา

 1. สวัสดิการเบี้ยความพิการ

 2. บริการด้านการแพทย์ ผู้พิการที่มีบัตรประจำตัว คนพิการ และลงทะเบียนกับสำนักงานหลักประกัน สุขภาพแห่งชาติ (บัตรทองกรณีผู้พิการ) สามารถเข้ารับบริการ ดังนี้-บริการสาธารณสุขของรัฐได้ทุกแห่งโดยไม่ต้องมีหนังสือส่งต่อ-การฟื้นฟูสมรรถภาพทางการแพทย์ ได้แก่ กายภาพบำบัด กิจกรรมบำบัด การฟื้นฟูการได้ยิน การฟื้นฟูการมองเห็น เป็นต้น-อุปกรณ์ในการช่วยเหลือ คนพิการ อาทิเช่น อุปกรณ์เทียม อุปกรณ์เสริม หรือ เครื่องช่วยคนพิการ นอกจากนี้ในกรณีที่อุปกรณ์เทียมหรืออุปกรณ์ช่วยเหลือต่าง ๆ ชำรุดบกพร่องจำเป็นต้องซ่อมแซมหรือเปลี่ยนแปลง สถานพยาบาลสามารถดำเนินการให้ได้ โดยไม่คิดมูลค่า

 3. บริการทางการศึกษา ผู้พิการได้รับการศึกษาโดยที่ไม่เสียค่าใช้จ่ายตั้งแต่แรกเกิดหรือพบความพิการจนตลอดชีวิตพร้อมทั้งได้รับ

 4. การส่งเสริมอาชีพและคุ้มครองการมีงานทำของ คนพิการ การฟื้นฟูสมรรถภาพด้านอาชีพ การส่งเสริม การประกอบอาชีพอิสระ

 5. บริการให้กู้ยืมเงินทุนประกอบอาชีพ ผู้พิการที่บรรลุ นิติภาวะ (อายุ 20 ปีบริบูรณ) และผูดูแลคนพิการตามกฎหมาย สามารถกูยืมเงินทุนประกอบอาชีพหรือขยายกิจการ จากกองทุนสงเสริมและพัฒนาคุณภาพชีวิต คนพิการ รายละไมเกิน 60,000 บาท ผอนชําระภายในระยะเวลาไมเกิน 5 ป โดยไมคิดดอกเบี้ย

 6. การบริการล่ามภาษามือการช่วยเหลือทางกฎหมายและการจัดให้มีผู้ช่วยคนพิการ

 7. การปรับสภาพแวดล้อมที่อยู่อาศัยสำหรับคนพิการให้บริการปรับสภาพแวดล้อมที่อยู่อาศัยสำหรับคนพิการเพื่อเพิ่มความสะดวกในการดำรงชีวิตและปฏิบัติกิจกรรมในชีวิตประจำวันในที่อยู่อาศัยของคนพิการเอง เช่น การปรับปรุงห้องน้ำ การติดตั้งราวจับ การปรับพื้นผิวทางเดิน ฯลฯ โดยการประยุกต์ใช้วัสดุที่มีในท้องถิ่นที่คนพิการอาศัยอยู่เป็นหลัก ในอัตราเหมาจ่ายรายละไม่เกิน 20,000 บาทตามที่กฎหมายกำหนด

 8. การลดหย่อนค่าโดยสารขนส่งสาธารณะสำหรับ

คนพิการ



การดูแลผู้พิการทางร่างกาย



โดย

องค์การบริหารส่วนตำบลเสมาใหญ่

อ.บัวใหญ่ จ.นครราชสีมา



อบต เสมาใหญ่ อำเภอบัวใหญ่ จังหวัดนครราชสีมา



@Semayai\_buayai



044- 976218



